Det er ikke kun skibene, der er kommet langvejs fra for at være i Aalborg de næste tre dage. Gæster, der til dagligt bor i København, er også kommet til Nordjylland.

Familien Topholm er en af mange familier, der er til stede på havnen i Aalborg torsdag for at se de store, flotte træskibe. Datteren i familien, Trine Topholm, er kommet hjem fra København for at være med sin familie til arrangementet i Aalborg. -	Lige at komme hjem og få energien tilbage, siger hun og fortsætter: -	I Aalborg kan man godt skynde sig langsomt. Tingene, de sker, men det sker med et smil. Noget særligt Familien Topholm har selv tidligere sejlet – dog ikke med den slags skibe, som ligger til i Aalborg. Det er altså en helt særlig stemming, de oplever, når de er med til Tall Ships Races. -	Skibene er flotte og smukke og så se alle de her mennesker, der går forbi – det er en fornøjelse, siger Else Topholm, som er mor til Trine Topholm. -	Aalborg er en speciel by, den er glad, og de folk, der er her, er glade. For datteren skaber det altså også en helt speciel atmosfære, og det er ifølge hende vigtigt at bevare. -	Teknikken i at bygge et skib, det er ren ingeniørvidenskab, så det er viden, håndværk og at holde det i live, siger Trine Topholm. Besøg skibene Morgenster, eller Morgenstjerne på dansk, er et af de mange skibe, der ligger i Limfjorden nu. I besætningen på det hollandske skib er der også en dansker blandt - Louise Markbjerg Hansen. Hun er afsted for tredje gange som trainee på skibet, og det bruger hun sin sommerferie på. -	Det er anderledes, og jeg synes, det er en rigtig fed oplevelse, siger Louise Markbjerg Hansen. Under Tall Ships Races er det også muligt at komme med rundt på skibene og se, hvordan livet foregår. Louise Markbjerg Hansen har den seneste halvanden uge sovet med en for hende på det tidspunkt fuldstændig fremmede. -	Man lærer meget hurtigt personen at kende, og det er meget hyggeligt, siger hun. Se hele besøget på det hollandske skib: Tall Ships Races passer lige ind Det er sjette gang, at Aalborg er vært for Tall Ships Races. Hos Aalborg Kommune er man også rigtig glad for, at arrangementet endnu engang er at finde i byen. -	Det passer til Aalborg, Nørresundby, Limfjorden og med broen, siger Søren Thorst, som er eventchef hos Aalborg Kommune. -	Det passer bare lige ind til os, og man kan også se, hvor godt aalborggenserne tager imod arrangementet. Det er et års arbejde med planlægning, der nu kulminerer. Aalborg Kommune skal nemlig først sende en ansøgning om at få arrangementet til byen, og samtidig skal der samles sponsorater. -	Når man ser resultatet af arbejdet og ser, at folk er glade og tilpasse, og skibene er kommet ind, så har man det jo rigtig godt, siger Søren Thorst.